
     REPUBLIKA HRVATSKA
     TRGOVAČKI SUD U OSIJEKU




U IME REPUBLIKE HRVATSKE

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu dužnika: D-PLUS j.d.o.o. za trgovinu i usluge, Vukovar, Dvanaest redarstvenika 12, MBS: 030167898, OIB: 19140862662, dana 27. lipnja 2017. g.,
	

    r i j e š i o   j e

1. OBUSTAVLJA SE skraćeni stečajni postupak nad dužnikom D-PLUS j.d.o.o. za trgovinu i usluge, Vukovar, Dvanaest redarstvenika 12, MBS: 030167898, OIB: 19140862662.
	
1. Postupak će se nastaviti prema općim odredbama Stečajnog zakona.


Obrazloženje


Dana 20. travnja 2017. g. zaprimljen je na ovome sudu zahtjev FINE RC Osijek Podružnica Osijek za pokretanje skraćenog stečajnog postupka nad dužnikom. 

Nakon uvida u sudski registar sud je mrežnoj stranici e-Oglasna ploča suda objavio dana 8. lipnja 2017. g. oglas od 8. lipnja 2017. g. sukladno čl. 430 Stečajnog zakona (NN 71/15).
	
Podneskom od 23. lipnja 2017. g. vjerovnik Fond za zaštitu okoliša i energetsku učinkovitost Zagreb te dana 26. lipnja 2017. g. vjerovnik RH MF Porezna uprava Područni ured Slavonija i Baranja Porezno mjesto Vukovar zastupani po ŽDO Vukovar su podnijeli prijedlog za otvaranje stečajnog postupka nad dužnikom navodeći da prema 

dužniku imaju tražbinu a da je dužnik nesposoban za plaćanje o čemu u spis dostavljaju materijalnu dokumentaciju (str. 5-50 spisa).

Slijedom navedenog a budući da nisu ispunjene pretpostavke za istodobno otvaranje i zaključenje skraćenog stečajnog postupka valjalo je sukladno čl. 433 Stečajnog zakona (NN br. 71/15) obustaviti skraćeni stečajni postupak te odlučiti kao u izreci.



                                               U Osijeku 28. lipnja 2017. g.



Zapisničar:      
Danijela Sekulić

                                                                                  	            STEČAJNA SUTKINJA
								           Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
D N A :
1. dužnik
1. e-Ogl. pl. uz podnesak Fonda od 23.6.2017. g. (str. 5-7 spisa) i prijedlog ŽDO od 26.6.2017. g. (str. 40-41 spisa)
1. riješeno obustavom
1. kal. 28.7.

